Experimentul 

Pustiu - nisip - pustiu - nisip. 

Cel din mijloc o luase cu doi pași înaintea celorlalți. Senzaţiile de 
sufocare erau din ce în ce mai frecvente. 

Nu-și amintea nici cum ajunsese aici, nici cine e, nici ce vrea, 
nimic. 

Pustiu - nisip - pustiu. 

Se treziseră așa, brusc, în mijlocul marii de nisip, înconjurați de 
o tăcere apăsătoare și sinistra. 

Cel slab murise după ce parcurseseră doar câţiva metri. Se 
prăbuşise aşa, fără niciun motiv. Când se apropiaseră constataseră că 
era roşu-violet la fata şi avea gura larg deschisă. 

Pustiu - nisip. 

Celălalt, lunganul, murise cu puţin timp în urmă, tot asfixiat. Se 
zvârcolise câtva timp pe nisip și murise într-o poziţie caraghioasa, cu 
ochii aproape ieşiţi din orbite. 

Pustiu. 

Primul se întoarse, auzind un horcăit. Unul din cei trei se chirci 
şi apoi se prăbuși, gemând îngrozitor. 

Cel din stânga cazu şi el, fără însă a se chinui ca ceilalți doi. Al 
treilea muri cu gura deschisa într-un ţipat mut. 

Mai rămăsese el. Simțea însă că va muri în curând. Respira din 
ce în ce mai greu. 

Și dacă va ajunge la un liman? Dacă va scapa? Ultimii trei 
muriseră la intervale mici unul de altul. Dar el? De ce n-ar fi el unicul 
supraviețuitor? Se mai înveseli puţin. 

Ceva nu era însă în regulă. Parca era cineva care-l studia tot 
timpul. 

Pustiu. 

Se simţea centrul atenţiei, o ființa urmărita cu o curiozitate 
ieşita din comun. 

Nisip. 

Senzaţiile de sufocare, care îl părăsiseră pentru o vreme, 
reapărură. Mergea împleticindu-se şi era ameţit. Ma sufoc! 

Pustiu. 

Mersul devenea tot mai anevoios. De câteva ori fusese nevoit să 
se oprească pentru a-şi recăpăta respiraţia. Şi i se părea că e privit în 


continuare 

Nisip. 

Mor! gândi el cu groaza şi simţi cum i se pune un nod în gât. Se 
crispa, îşi prinse gâtul în mâini şi deschise larg gura. Rămase puțin așa, 
apoi se prăbuşi mort. 

Pustiu - nisip - pustiu - nisip. 


— Philip, eşti un geniu! Eşti primul om care a reușit să creeze 
fiinţe vii! Aparatele indicau ca hominizii gândeau și simțeau ca noi! 
Păcat însă că au murit prea repede 

— E totuși o realizare, nu? 

Philip zâmbi fericit. 


